קייטי לווס

קייטי קווין לווס (באנגלית: Katie Quinn Lowes; נולדה ב-22 בספטמבר 1982) היא שחקנית ובמאית תיאטרון יהודיה אמריקאית. היא ידועה בעיקר בזכות תפקידה כקווין פרקינס בסדרת הדרמה הפוליטית של ABC סקנדל (2012–2018) וגילומה של רייצ'ל דלואץ' וויליאמס בסדרת הדרמה של נטפליקס להמציא את אנה (2022).

ביוגרפיה 
לווס נולדה בקווינס, ניו יורק, ארצות הברית וגדלה בפורט וושינגטון, ניו יורק, שם סיימה את לימודיה ב-2001 בתיכון פול ד. שרייבר.  אביה הוא אירי קתולי, ואמה יהודייה.

היא סיימה את לימודיה בבית הספר טיש לאמנויות באוניברסיטת ניו יורק עם תואר ראשון במשחק.

קריירה 
בשנת 2004, היא קיבלה את תפקידה הראשון במסך בסדרה Rescue Me של רשת FX. מאוחר יותר היא כיכבה לצד מרשה גיי הארדן בפיילוט של שואוטיים, שנאה.

לווס שיחקה בתפקידי אורח במספר סדרות טלוויזיה, ביניהן הסופרנוס, ללא עקבות, NCIS, הלוחשת לרוחות, קאסל, העוקץ, והמפענחת.

ב-2008 היא שיחקה לצד לורי מטקאלף בסדרת הדרמה הקומית קצרת המועד של CW, כסף קל. 

בנוסף להופעותיה בטלוויזיה, לווס הופיעה במספר סרטים דלי תקציב, כולל The Job (2009), Bear (2010) ו- Café (2011).

לווס ידועה בעיקר בזכות תפקידה כקווין פרקינס, לשעבר לינדזי דווייר, בסדרת הדרמה הפוליטית של ABC סקנדל שיצרה שונדה ריימס.   לפני סקנדל, ללווס היה תפקידי אורח בהאנטומיה של גריי ובמרפאה פרטית של שונדה ריימס. סקנדל רצה במשך שבע עונות בין השנים 2012–2018 ולווס כיכבה לאורך כל עונות הסדרה בכיכובה של קרי וושינגטון, כבת זוגו של השחקן גיירמו דיאז.

כמדבבת נתנה לווס את קולה למספר סרטים מפורסמים ביניהם: ראלף ההורס, לשבור את הקרח, 6 גיבורים והסרט הקצר הסעודה שהופיע לפניו, זוטרופוליס, ראלף שובר את האינטרנט, וויוו.

ביולי 2018, לווס עשתה את הופעת הבכורה שלה כמפיקה בברודוויי, בהפקה של המחזמר מלצרית תחת חברת ההפקה המשותפת לה ולבעלה. 

ב־2022 הופיעה בעונה אחת של הסדרה How We Roll (אנ') של רשת CBS יחד עם פיט הולמס בסיטקום המבוסס על חייו של עובד הרכב המפוטר שהפך לכדורסלר מקצועי טום סמולווד. הסדרה בוטלה אחרי עונה אחת. עוד ב-2022 הופיעה בשני פרקים בעונה האחרונה של החיים עצמם.

בפברואר 2022 לווס גילמה את רייצ'ל דלואץ' וויליאמס במיני סדרה להמציא את אנה של שונדה רימס, ששודרה בנטפליקס ומבוססת על חייה של אנה דלבי.

חיים אישיים 
לווס מתגוררת בלוס אנג'לס עם בעלה, השחקן אדם שפירו.  שפירו גילם בין השאר את החבר שלה בפרק של סקנדל.  בנם, אלבי שפירו, נולד ב-5 באוקטובר 2017.  בתם, ורה שפירו, נולדה ב-22 בנובמבר 2020. 

עם בעלה, אדם שפירו, היא אחת המייסדות והמנהלות של חברת התיאטרון IAMA שבסיסה בלוס אנג'לס, ותומכת בקהילת תיאטרון הקופסה השחורה של דרום קליפורניה.

פילמוגרפיה

בקולנוע

טלוויזיה

קישורים חיצוניים

הערות שוליים 

שחקניות קולנוע וטלוויזיה יהודיות אמריקאיות
מדבבות אמריקאיות
בוגרות אוניברסיטת ניו יורק
בוגרי אוניברסיטת ניו יורק
אמריקאים ממוצא אירי
אמריקאיות שנולדו ב-1982
אמריקאים שנולדו ב-1982